Sikkerhetsrådet innfører Libya-sanksjoner
I en resolusjon som ble enstemmig vedtatt, tar rådet til orde for en umiddelbar våpenhvile og innskrenker en våpenembargo. Samtidig ber rådet eksperter om å lage en liste med navn over libyere som kan bli rammet av ytterligere sanksjoner. Rådet med 15 medlemmer møttes for å diskutere Libya etter at nasjonalforsamlingen i landet, som ble erstattet etter valget i juni, trådte sammen igjen mandag og valgte en islamist-støttet nestleder som ny statsminister. Dermed fikk landet to rivaliserende ledere og forsamlinger, som begge er støttet av væpnede fraksjoner. Frykter borgerkrig Den libyske ambassadøren Ibrahim Dabbashi frykter landet kan være på randen av en ny borgerkrig. - Jeg har alltid utelukket muligheten for borgerkrig, men situasjonen er endret, sa han. FN-representant i Libya Tarek Mitri sa til rådet at sammenstøtene de siste dagene har vært veldig alarmerende. Ifølge ham er rundt 100.000 personer internt fordrevet i landet, og ytterligere 150.000 har flyktet utenlands, inkludert fremmedarbeidere.
FNs sikkerhetsråd besluttet onsdag å innføre sanksjoner mot militser og deres politiske støttespillere som fyrer oppunder volden i Libya.